กินยาคุม 21 เม็ดค่ะ ประจำเดือนมาวันที่ 15 พค.62 และเริ่มทานยาคุมแผงแรกวันที่ 20 พ.ค.62 และกินมาเรื่อยๆจนเม็ดสุดท้ายหมดวันที่ 9 มิ.ย.62 แล้วประจำเดือนมาวันที่ 13 มิ.ย.62 คืออยากรู้ว่า ทานยาถูกวิธีแล้วใช่ไหมคะ แล้วถ้าหลังจากกินยาแผงที่2 ต่อไปแล้วมี พสพ แล้วหลั่งใน จะไม่ท้องใช่ไหมคะ
สวัสดีค่ะ หากประจำเดือนมาวันที่ 15 พ.ค. จริงๆ แล้วควรทานยาคุมภายในไม่เกินวันที่ 19 พ.ค. ยาคุมจึงจะออกฤทธิ์ในการป้องกันการตั้งครรภ์ได้ทันที หากมาทานในวันที่ 20 พ.ค. ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนอย่างไรก็ตาม หากทานจนครบ 21 เม็ดไปแล้วเมื่อวันที่ 9 มิ.ย. แล้วในวันที่ 13 มิ.ย.ได้มีประจำเดือนมา ก็แสดงว่าไม่ได้มีการตั้งครรภ์เกิดขึ้น หลังจากนั้น เมื่อเว้นระยะครบ 7 วัน (นับจากวันที่ 9 มิ.ย.) คือจนถึงวันที่ 16 มิ.ย. ก็ให้เริ่มทานยาคุมแผงใหม่ในวันที่ 17 มิ.ย. ได้เลย ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง และสามารถที่จะมีเพศสัมพันธ์ได้ตั้งแต่เม็ดแรกที่ทาน โดยจะช่วยป้องกันการตั้งครรภ์ได้มากกว่า 99% ค่ะยาคุมกำเนิดนั้น แม้จะช่วยป้องกันการตั้งครรภ์ได้มากกว่า 99% แต่ก็ไม่ได้ 100% ดังนั้น โอกาสที่จะตั้งครรภ์จึงยังอาจมีได้ แต่ก็น้อยมากค่ะ